Diari Oficial de la Generalitat Valenciana


Sumari del DOGV 1330, del 21-06-1990 (1990/817940)

RESOLUCIÓ de 9 de maig de 1990, de la Conselleria de Treball i Seguretat Social, per la qual es convoca la primera programació de sol.licituds de subvenció per desplegar els Programes de Formació Professional Ocupacional en l'exercici de 1990.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1330

Data del DOGV
:   21-06-1990

Secció del DOGV
:   ALTRES DISPOSICIONS

Número del document
:   1990/817940


Data del document
:   09-05-1990

Organisme emissor
:   Conselleria de Treball i Seguretat Social

Tipus de document
:   Resolució

Anàlisi jurídica

Resolució de 9 de maig de 1990, de la Conselleria de Treball i Seguretat Social, per la qual es convoca la primera programació de sol.licituds de subvenció per desplegar els Programes de Formació Professional Ocupacional en l'exercici de 1990.  
El Decret 57/88, de 25 d'abril, del Consell de la Generalitat Valenciana (DOGV 02.05.88) i l?Ordre de 4 d'abril de 1990 de la Conselleria de Treball i Seguretat Social (DOGV 04.05.90) estableix i regula respectivament els Programes de Formació Professional Ocupacional com a part de les diverses mesures de suport al foment d'ocupació.  
L?experiència en el desplegament dels programes d'exercicis anteriors ens aconsella de determinar uns terminis de presentació de sol·licituds de subvenció, de manera que la Direcció General d'Ocupació i Cooperació conega des dels primers mesos de l'any quines són les accions concretes a impartir, i les localitats i dates en què es desplegaran, a fi que puga, d'una banda, informar amb la necessària antelació els alumnes, i d'altra banda, utilitzar els recursos en les entitats que majors garanties de qualitat i eficàcia oferesquen en cada cas per tal d'assegurar l'adequada formació dels alumnes.  
En atenció d'aquests motius, d'acord amb la Disposició Final Primera del Decret 57/88, de 25 d'abril, del Consell de la Generalitat Valenciana, i fent ús de les facultats que em confereix la Llei 5/83, de 30 de desembre, del Govern Valencià (DOGV 30.12.83) i el Decret 36/88, de 21 de mare, del Consell de la Generalitat Valenciana (DOGV de 13 d'abril), que regula el Reglament Orgànic i Funcional de la Conselleria de Treball i Seguretat Social,  
RESOLC:  
Primer  
Es convoca les entitats i titulars que determina l'article 2.2 de l?Ordre de 4 d'abril de 1990, de la Conselleria de Treball i Seguretat Social (DOGV 04.05.90), a presentar les corresponents sol·licituds de subvenció per desplegar en l'any 1990, cursos, accions, plans i projectes formatius ocupacionals dirigits a la qualificació, perfeccionament, reconversió i adaptació dels treballadors a llurs lloes de treball.  
Segon  
Els Programes de Formació Professional Ocupacional a desplegar en aquesta convocatòria són els següents:  
a) Formació en tecnologies avançades: necessària per facilitar els canvis ocupacionals originats en les empreses per la introducció de noves tecnologies o noves tècniques de gestió.  
b) Formació per a col·lectius de disminuïts: cursos de formació en diverses especialitats, compatibles amb una àmplia varietat de minusvàlues, i tendents a insertar en el món laboral aquest col·lectiu.  
c) Integració laboral de col·lectius amb dificultats subjectives i/o socials: a través de la Formació Professional Ocupacional es pretén la reinserció social i laboral de determinats col·lectius, com són les minories ètniques, ex-reclusos, toxicòmans, etc.  
d) Programa de formació per a la dona: programa formatiu dirigit a dones en sectors econòmics infrarepresentats, per tal d'ampliar llur qualificació professional i que puguen accedir en igualtat de condicions als llocs de treball.  
e) Programes sectorials i comarcals: dirigits a zones o sectors d'activitat econòmica en reestructuració i on la Formació Professional Ocupacional puga complementar d'altres mesures e foment a l?ocupació.  
f)Formació per a col·lectius aturats de llarga duració: cursos de formació destinats a la qualificació bàsica, perfeccionament professional o reciclatge d'aturats que estiguen inscrits com a mínim un any a l'oficina d'ocupació.  
g) Formació per a cooperatives i societats anònimes laborals: Formació Professional Ocupacional destinada a la creació o conservació de llocs de treball en cooperatives i societats anònimes laborals, i també per ampliar el nombre de socis o treballadors contractats.  
h) Programa de cooperació bilateral i intercanvi de joves i treballadors: dirigit a alumnes d'altres regions de països europeus a fi de cursar programes de formació impartits a la Comunitat Valenciana.  
Tercer  
Les sol·licituds de subvenció es presentaran en els models que s'hi facilitaran a les Direccions Territorials de Treball, i al Centre de Formació Professional Ocupacional de València, carrer Arts Gràfiques, 16, entresol.  
A les sol·licituds hom haurà d'adjuntar necessàriament dels documents següents:  
- Memòria justificativa de l'acció (segons model que s'hi facilita)  
- Escriptura pública de constitució de l?entitat.  
Quart  
La Direcció General d'Ocupació i Cooperació seleccionarà, dins les seues disponibilitats pressupostàries, les accions que considere que generen majors perspectives en l'accés, el manteniment o la promoció d'ocupació, per al col·lectius d'alumnes que superen el contingut de formació ocupacional a impartir.  
Amb aquest fi es valoraran els cursos, accions, plans i projectes formatius ocupacionals presentats, d'acord amb els criteris següents:  
1. Avaluació del programa formatiu, equip didàctic disponible, material de consum, nivell del professorat, i qualsevol altre factor que efecte la qualitat de la formació.  
2. Que les accions presentades s'ajusten als programes i objectius a desplegar d'acord amb l'article segon d'aquesta resolució i que, segons criteri de la Direcció General d'Ocupació i Cooperació, l?impartiment en supose la generació, el manteniment o la promoció d'ocupació per al col·lectiu i en la localitat a què es destine.  
3. Que, a més de considerar-se ajustada l'acció als criteris anteriors, complemente la programació que done l?Institut Nacional d'Ocupació a través del Pla Nacional de Formació i Inserció Professional, o les programacions que executen altres institucions públiques o privades per tal que els cursos, accions, plans i projectes de Formació Professional Ocupacional suposen un grau de cobertura equivalent en tot el territori de la Comunitat Valenciana.  
Cinqué  
La Direcció General d'Ocupació i Cooperació podrà realitzar, prèviament a la resolució favorable de l?expedient, les variacions oportunes en el col·lectiu al qual es destina, localitat de prestació, duració i mòduls econòmics de l'acció sol·licitada perquè s'adapte en major mesura als programes i objectius a desplegar en aquesta programació.  
Sisé.  
El termini de recepció de sol·licituds per a aquesta programació es determina en un mes a comptar des de l?endemà de la publicació al DOGV d'aquesta resolució. Les sol·licituds de subvenció, amb la memòria de l'acció, es presentaran, dins el termini indicat, en els registres d'entrada del Centre de Formació Professional Ocupacional de València o en les corresponents Direccions Territorials de la Conselleria de Treball i Seguretat Social.  
València, 9 de maig de 1990. - El Conseller de Treball i Seguretat Social: Miguel Domènech.